title: Komission täytäntöönpanoasetus (EU) 2017/679, annettu 10 päivänä huhtikuuta 2017, Taiwanista peräisin olevien ruostumattomasta teräksestä valmistettujen kylmävalssattujen levyvalmisteiden tuontia koskevan uuden absorptiotutkimuksen päättämisestä muuttamatta voimassa olevia toimenpiteitä

text:
               11.4.2017

               FI

               Euroopan unionin virallinen lehti

               L 98/10

         KOMISSION TÄYTÄNTÖÖNPANOASETUS (EU) 2017/679,
   annettu 10 päivänä huhtikuuta 2017,
   Taiwanista peräisin olevien ruostumattomasta teräksestä valmistettujen kylmävalssattujen levyvalmisteiden tuontia koskevan uuden absorptiotutkimuksen päättämisestä muuttamatta voimassa olevia toimenpiteitä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 9 artiklan 2 kohdan ja 12 artiklan,
   sekä katsoo seuraavaa:
   1.   MENETTELY

   1.1   Voimassa olevat toimenpiteet

               (1)

               Euroopan komissio, jäljempänä ’komissio’, otti komission täytäntöönpanoasetuksella (EU) 2015/1429 (2) käyttöön lopullisen polkumyyntitullin Kiinan kansantasavallasta ja Taiwanista peräisin olevien ruostumattomasta teräksestä valmistettujen kylmävalssattujen levyvalmisteiden tuonnissa. Kaikkiin taiwanilaisiin yrityksiin sovellettavaksi tulliksi määritettiin 6,8 prosenttia lukuun ottamatta yhtä vientiä harjoittavaa tuottajaa, johon sovelletaan nollatullia.

         1.2   Uuden absorptiotutkimuksen vireillepanoa koskeva pyyntö

               (2)

               Komissio vastaanotti 28 päivänä kesäkuuta 2016 pyynnön voimassa olevia toimenpiteitä koskevan uuden absorptiotutkimuksen vireille panemiseksi perusasetuksen 12 artiklan mukaisesti.

               (3)

               Pyynnön esitti European Steel Association, jäljempänä ’Eurofer’, sellaisten tuottajien puolesta, joiden osuus tiettyjen kylmävalssattujen teräslevytuotteiden kokonaistuotannosta unionissa on yli 25 prosenttia.

               (4)

               Eurofer esitti riittäviä tietoja siitä, että vientihinnat ovat alkuperäisen tutkimusajanjakson jälkeen ja joko ennen polkumyyntitullin käyttöönottoa tarkasteltavana olevan tuotteen tuonnissa tai sen jälkeen laskeneet. Tämä on heikentänyt voimassa olevien toimenpiteiden aiottuja korjaavia vaikutuksia.

               (5)

               Pyynnössä esitetty näyttö viittaa siihen, etteivät raaka-ainehintojen, energiakustannusten, työvoimakustannusten, tullien tai valuuttakurssien muutokset selitä hintojen laskua.

               (6)

               Lisäksi Eurofer esitti näyttöä siitä, että tarkasteltavana olevaa tuotetta tuodaan edelleen unioniin merkittäviä määriä.

         1.3   Polkumyyntitutkimuksen uudelleenaloittaminen

               (7)

               Komissio ilmoitti 11 päivänä elokuuta 2016Euroopan unionin virallisessa lehdessä julkaistulla ilmoituksella (3) polkumyyntitutkimuksen uudelleenaloittamisesta.

         1.4   Asianomaiset osapuolet

               (8)

               Tutkimuksen uudelleenaloittamista koskevassa ilmoituksessa komissio pyysi asianomaisia osapuolia ottamaan siihen yhteyttä uuteen tutkimukseen osallistumista varten. Lisäksi komissio ilmoitti erikseen uudesta absorptiotutkimuksesta Euroferille, viejille, vientiä harjoittaville tuottajille ja tuojille, joita asian tiedettiin koskevan, sekä asianomaisen maan viranomaisille, ja kehotti niitä osallistumaan tutkimukseen.

               (9)

               Asianomaisilla osapuolilla oli mahdollisuus esittää huomautuksia kirjallisesti ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa. Yksikään asianomainen osapuoli ei ilmoittautunut eikä pyytänyt kuulemista.

         1.5   Tuojien otanta

               (10)

               Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi etuyhteydettömiä tuojia toimittamaan tutkimuksen uudelleenaloittamista koskevassa ilmoituksessa täsmennetyt tiedot.

               (11)

               Kymmenen tuojaa toimitti pyydetyt tiedot ja suostui osallistumaan otokseen. Komissio valitsi perusasetuksen 17 artiklan 1 kohdan mukaisesti kolmen tuojan otoksen käyttäen valintaperusteina suurinta tuontimäärää unioniin suuntautuvassa tuonnissa. Kaikkia asianomaisia tiedossa olevia tuojia kuultiin otoksen valinnasta perusasetuksen 17 artiklan 2 kohdan mukaisesti. Huomautuksia ei esitetty.

         1.6   Taiwanilaisia viejiä ja vientiä harjoittavia tuottajia koskeva otanta

               (12)

               Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi kaikkia tiedossa olevia Taiwanissa toimivia viejiä ja vientiä harjoittavia tuottajia toimittamaan tutkimuksen uudelleenaloittamista koskevassa ilmoituksessa täsmennetyt tiedot. Lisäksi komissio pyysi asianomaisen maan viranomaisia yksilöimään muita mahdollisia viejiä ja vientiä harjoittavia tuottajia, jotka voisivat olla kiinnostuneita osallistumaan tutkimukseen, ja/tai ottamaan yhteyttä niihin.

               (13)

               Viisi taiwanilaista viejää ja kuusi vientiä harjoittavaa tuottajaa toimitti pyydetyt tiedot ja suostui osallistumaan otokseen. Komissio päätti, että otanta ei ole tarpeen, koska kyseiset viejät ja vientiä harjoittavat tuottajat pystyttiin kohtuudella tutkimaan käytettävissä olevassa ajassa.

         1.7   Kyselyvastaukset

               (14)

               Komissio lähetti kyselylomakkeen viidelle viejälle ja kuudelle vientiä harjoittavalle tuottajalle. Kyselyyn saatiin vastaukset kahdelta vientiä harjoittavalta tuottajalta ja yhdeltä ryhmältä, joka koostuu kahdesta vientiä harjoittavasta tuottajasta ja kahdesta viejästä.

               (15)

               Komissio lähetti kyselylomakkeen otokseen valituille kolmelle tuojalle, joista kaksi vastasi.

         1.8   Tarkastuskäynnit

               (16)

               Komissio hankki ja tarkisti kaikki uuden tutkimuksen kannalta tarpeellisina pitämänsä tiedot. Perusasetuksen 16 artiklan mukaisia tarkastuskäyntejä tehtiin seuraavien yritysten toimitiloihin:

                           —

                           Jie Jin Material Science, Tainan city, Taiwan

                           —

                           Tang Eng Iron Works Co., Ltd., Kaohsiung city, Taiwan

                           —

                           Yieh United Steel Corporation, Kaohsiung city, Taiwan

                           —

                           Yuan Long Stainless Steel, Kaohsiung city, Taiwan

         1.9   Uuden absorptiotutkimuksen kattamat ajanjaksot

               (17)

               Uuden absorptiotutkimuksen tutkimusajanjakso kattoi 1 päivän heinäkuuta 2015 ja 30 päivän kesäkuuta 2016 välisen ajan, jäljempänä ’absorptiotutkimusajanjakso’. Alkuperäisen tutkimuksen tutkimusajanjakso kattoi 1 päivän tammikuuta 2013 ja 31 päivän joulukuuta 2013 välisen ajan, jäljempänä ’alkuperäinen tutkimusajanjakso’.

         2.   TARKASTELTAVANA OLEVA TUOTE JA SAMANKALTAINEN TUOTE

               (18)

               Tämän uuden absorptiotutkimuksen kohteena on sama tuote kuin alkuperäisessä tutkimuksessa eli Taiwanista peräisin olevat ruostumattomasta teräksestä valmistetut levyvalmisteet, ei enempää valmistetut kuin kylmävalssatut, jotka luokitellaan tällä hetkellä CN-koodeihin 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 ja 7220 20 89, jäljempänä ’tarkasteltavana oleva tuote’.

               (19)

               Ruostumattomasta teräksestä valmistettuja kylmävalssattuja levyvalmisteita käytetään monenlaisissa sovelluksissa, esimerkiksi kodinkoneiden (kuten pyykin- ja astianpesukoneiden sisuksissa), hitsattujen putkien ja lääkinnällisten laitteiden tuotannossa sekä elintarvikkeiden jalostuksessa ja autoteollisuudessa.

               (20)

               Uudessa tutkimuksessa kävi ilmi, että tarkasteltavana olevalla tuotteella ja Taiwanissa tuotetulla ja sen kotimarkkinoilla myydyllä tuotteella on samat perusominaisuudet ja samat peruskäyttötarkoitukset. Komissio päätti, että kyseiset tuotteet ovat näin ollen perusasetuksen 1 artiklan 4 kohdassa tarkoitettuja samankaltaisia tuotteita.

         3.   HAVAINNOT

               (21)

               Perusasetuksen 12 artiklan mukaisen uuden absorptiotutkimuksen tarkoituksena on määrittää, ovatko vientihinnat laskeneet tai onko tarkasteltavana olevan tuotteen jälleenmyyntihintojen tai myöhempien myyntihintojen muutos unionissa ollut riittämätön alkuperäisten toimenpiteiden käyttöönoton jälkeen. Jos päätellään, että vientihinnat ovat laskeneet, polkumyyntimarginaali olisi laskettava uudelleen.

         3.1   Vientihintojen lasku

               (22)

               Tarkastellessaan, olivatko vientihinnat laskeneet, komissio määritti kunkin tutkitun vientiä harjoittava tuottajan vientihinnat absorptiotutkimusajanjaksolla ja vertasi niitä vastaaviin alkuperäisellä tutkimusajanjaksolla määritettyihin vientihintoihin.

               (23)

               Vientiä harjoittavat tuottajat veivät unioniin joko suoraan riippumattomille asiakkaille tai niihin etuyhteydessä olevien taiwanilaisten yritysten kautta.

               (24)

               Vientihinta määritettiin perusasetuksen 2 artiklan 8 kohdan mukaisesti unioniin suuntautuvaa vientiä varten myydystä tarkasteltavana olevasta tuotteesta tosiasiallisesti maksetuksi tai maksettavaksi hinnaksi.

               (25)

               Komissio vertasi kaikkien vientiä harjoittavien tuottajien osalta absorptiotutkimusajanjaksolla myytyjen tuotelajien hintoja alkuperäisellä tutkimusajanjaksolla myytyjen samojen tuotelajien hintoihin ja laski niille vientihintojen painotetun keskimääräisen laskun.

               (26)

               Edellä tarkoitettu vertailu tehtiin euroissa käyttäen viejille ja vientiä harjoittaville tuottajille polkumyyntiä koskevassa kyselylomakkeessa toimitettuja valuuttakursseja.

               (27)

               Unioniin suuntautuvan viennin hintojen vertailu noudettuna lähettäjältä -tasolla osoitti, että kaikkien tuottajien/ryhmien vientihinnat olivat laskeneet. Euromääräisten vientihintojen lasku oli seuraava:

                  Taulukko 1

                  Vientihintojen lasku

                           Vientiä harjoittava tuottaja/ryhmä

                           Vientihintojen muutos alkuperäisen tutkimusajanjakson ja absorptiotutkimusajanjakson välillä

                           Jie Jin Material Science

                           – 3,3 %

                           Tang Eng Iron Works Co., Ltd ja Yieh United Steel Corporation

                           – 11,2 %

                           Yuan Long Stainless Steel

                           – 2,3 %

         3.2   Polkumyynti

               (28)

               Kun vientihintojen lasku oli määritetty kaikkien vientiä harjoittavien tuottajien osalta, polkumyyntimarginaalit laskettiin uudelleen perusasetuksen 2 artiklan mukaisesti.

               (29)

               Kaikki vientiä harjoittavat tuottajat pyysivät, että niille määritetty normaaliarvo tutkitaan uudelleen perusasetuksen 12 artiklan 5 kohdan mukaisesti.

         3.2.1   Normaaliarvo

               (30)

               Komissio tutki ensin, oliko kunkin yhteistyössä toimineen vientiä harjoittavan tuottajan kotimarkkinamyynnin kokonaismäärä edustava perusasetuksen 2 artiklan 2 kohdan mukaisesti. Kotimarkkinamyyntiä pidetään edustavana, jos vientiä harjoittavan tuottajan riippumattomille asiakkaille suuntautuvan samankaltaisen tuotteen kotimarkkinamyynnin kokonaismäärä on vähintään 5 prosenttia sen tarkasteltavana olevan tuotteen kokonaisvientimäärästä unioniin absorptiotutkimusajanjaksolla. Tällä perusteella kunkin vientiä harjoittavan tuottajan samankaltaisen tuotteen kokonaismyynti kotimarkkinoilla todettiin edustavaksi.

               (31)

               Tämän jälkeen komissio yksilöi ne kotimarkkinoilla myydyt tuotelajit, jotka olivat samanlaisia kuin niiden vientiä harjoittavien tuottajien, joiden kotimarkkinamyynti oli edustavaa, unioniin vietäviksi myymät tuotelajit tai niihin verrattavissa.

               (32)

               Seuraavaksi komissio tutki, oliko kunkin yhteistyössä toimineen vientiä harjoittavan tuottajan kotimarkkinamyynti kunkin sellaisen tuotelajin osalta, joka on samanlainen kuin unioniin vietäviksi myydyt tuotelajit tai verrattavissa niihin, edustavaa perusasetuksen 2 artiklan 2 kohdan mukaisesti. Tuotelajin kotimarkkinamyynti on edustavaa, jos kyseisen tuotelajin kotimarkkinamyynnin kokonaismäärä riippumattomille asiakkaille absorptiotutkimusajanjakson aikana on vähintään 5 prosenttia samanlaisen tai siihen verrattavissa olevan tuotelajin kokonaisvientimäärästä unioniin.

               (33)

               Seuraavaksi komissio määritti kunkin tuotelajin osalta kotimarkkinoiden riippumattomille asiakkaille suuntautuvan kannattavan myynnin osuuden absorptiotutkimusajanjaksolla, jotta se voisi päättää, käytetäänkö normaaliarvon laskennassa tosiasiallista kotimarkkinamyyntiä perusasetuksen 2 artiklan 4 kohdan mukaisesti.

               (34)

               Normaaliarvot laskettiin koko kotimaanmyynnin hintojen painotettuna keskiarvona absorptiotutkimusajanjaksolla tai ainoastaan kannattavan myynnin painotettuna keskiarvona. Kaikki normaaliarvot, joiden osalta valuutta oli muunnettava, muunnettiin Taiwanin dollareiksi käyttäen joko komission polkumyyntiä koskevassa kyselylomakkeessa toimittamia kuukausittaisia valuuttakursseja tai vientiä harjoittavien tuottajien sisäisiä, Taiwanin tulleihin perustuvia valuuttakursseja. Kyseisten kahden valuuttakurssin välillä ei esiintynyt huomattavia eroja absorptiotutkimusajanjaksolla.

               (35)

               Kun samankaltaisen tuotteen tiettyjen tuotelajien myyntiä ei ollut lainkaan tai myynti ei ollut riittävää taikka se ei tapahtunut tavanomaisessa kaupankäynnissä, komissio muodosti normaaliarvon laskennallisesti perusasetuksen 2 artiklan 3 ja 6 kohdan mukaisesti.

               (36)

               Laskennallinen normaaliarvo määritettiin lisäämällä yhteistyössä toimineiden vientiä harjoittavien tuottajien samankaltaisen tuotteen keskimääräisiin tuotantokustannuksiin absorptiotutkimusajanjaksolla seuraavat:

                           —

                           painotetut keskimääräiset myynti-, hallinto- ja yleiskustannukset, jotka aiheutuivat yhteistyössä toimineiden vientiä harjoittavien tuottajien samankaltaisen tuotteen kotimarkkinamyynnistä tavanomaisessa kaupankäynnissä absorptiotutkimusajanjaksolla; sekä

                           —

                           yhteistyössä toimineiden vientiä harjoittavien tuottajien saama painotettu keskimääräinen voitto samankaltaisen tuotteen kotimarkkinamyynnistä tavanomaisessa kaupankäynnissä absorptiotutkimusajanjaksolla.

               (37)

               Yksi vientiä harjoittava tuottaja myi osan tarkasteltavana olevasta tuotteesta siihen etuyhteydessä olevan palvelukeskuksen kautta, joka teki joitakin asiakaskohtaisia muutoksia (leikkauksia, rakoja, kiillotuksia jne.). Jotta voitiin laskea kyseisen vientiä harjoittavan tuottajan yhdistetyt tuotantokustannukset, mainitut lisäkustannukset lisättiin asianomaisen tuotelajin kustannuksiin käyttäen painotetun keskihinnan menetelmää.

               (38)

               Kuten alkuperäisessä tutkimuksessa, osa Taiwanin kotimarkkinoiden samankaltaisen tuotteen myynnistä tapahtui jakelijoille, jotka veivät tuotetta edelleen.

               (39)

               Tämän huomioon ottamiseksi komissio jätti tarkastelun ulkopuolelle koko myynnin suurimmalle taiwanilaiselle jakelijalle/palvelukeskukselle, joka otantakyselyyn antamansa vastauksen perusteella vei suurimman osan tuotteista jatkojalostuksen jälkeen. Lisäksi komissio jätti ottamatta huomioon kotimarkkinamyynnin, joka toimitettiin joko tullivarastoon tai kansainväliseen satamaan vientiä varten.

               (40)

               Yksi vientiä harjoittava tuottaja toimi myös muilta vientiä harjoittavilta tuottajilta ostetun tarkasteltavana olevan tuotteen ja samankaltaisen tuotteen palvelukeskuksena. Tämän vientiä harjoittavan tuottajan osalta komissio otti normaaliarvon ja vientihinnan laskennassa huomioon ainoastaan sen itse tuottamat kylmävalssatut levyvalmisteet.

         3.2.2   Vientihinta

               (41)

               Komissio määritti absorptiotutkimusajanjakson vientihinnat edellä 22–24 kappaleessa esitetyllä tavalla.

         3.2.3   Vertailu

               (42)

               Komissio vertaili normaaliarvoa ja vientiä harjoittavien tuottajien vientihintaa noudettuna lähettäjältä -tasolla.

               (43)

               Jos se oli tarpeen tasapuolisen vertailun varmistamiseksi, komissio oikaisi normaaliarvoa ja/tai vientihintaa hintoihin ja hintojen vertailtavuuteen vaikuttavien erojen huomioon ottamiseksi perusasetuksen 2 artiklan 10 kohdan mukaisesti. Oikaisuja tehtiin kuljetus-, vakuutus-, käsittely-, lastaus-, liitännäis-, pakkaus- ja luottokustannusten sekä pankkimaksujen ja palkkioiden osalta.

         3.2.4   Polkumyyntimarginaalit

               (44)

               Komissio vertasi yhteistyössä toimineiden vientiä harjoittavien tuottajien osalta samankaltaisen tuotteen kunkin tuotelajin painotettua keskimääräistä normaaliarvoa tarkasteltavana olevan tuotteen vastaavan tuotelajin painotettuun keskimääräiseen vientihintaan perusasetuksen 2 artiklan 11 ja 12 kohdan mukaisesti.

               (45)

               Tähän perustuvat painotetut keskimääräiset polkumyyntimarginaalit ilmaistuna prosentteina CIF-hinnasta unionin rajalla tullaamattomana ovat seuraavat:

                  Taulukko 2

                  Polkumyyntimarginaalit, Taiwan

                           Vientiä harjoittava tuottaja/ryhmä

                           Polkumyyntimarginaali, absorptiotutkimusajanjakso

                           Jie Jin Material Science

                           2,6 %

                           Tang Eng Iron Works Co., Ltd Ja Yieh United Steel Corporation

                           Ei polkumyyntiä

                           Yuan Long Stainless Steel

                           Ei polkumyyntiä

         4.   PÄÄTELMÄT

               (46)

               Polkumyyntimarginaalien uudelleen laskeminen osoitti, että alkuperäisessä tutkimuksessa tutkitun yritysryhmän polkumyyntimarginaali pienentyi. Kahden muun yhteistyössä toimineen yrityksen osalta, jotka eivät toimineet yhteistyössä alkuperäisessä tutkimuksessa, polkumyyntimarginaali oli alhaisempi kuin niihin tällä hetkellä sovellettava tulli.

               (47)

               Siksi katsotaan, että uusi absorptiotutkimus on päätettävä muuttamatta alkuperäisiä toimenpiteitä.

               (48)

               Uuden tutkimuksen tulokset on ilmoitettu asianomaisille osapuolille. Huomautuksia esitti ainoastaan Eurofer.

               (49)

               Eurofer ilmaisi kirjallisissa huomautuksissaan ja kuulemisen aikana olevansa pettynyt komission uuden tutkimuksen tuloksiin. Eurofer väitti, että komissio ei ottanut riittävästi huomioon vääristymiä, joita Taiwanin kotimarkkinoilla väitettiin esiintyvän.

               (50)

               Eurofer väitti ensinnäkin, että vääristymiä esiintyi taiwanilaisten kauppiaiden/jakelijoiden harjoittamassa asianomaisessa viennissä ja vientialennuksia koskevassa järjestelmässä. Eurofer toimitti tältä osin lisää näyttöä.

               (51)

               Toiseksi väitettiin, että vääristymiä esiintyi taiwanilaisten tehtaiden ja joidenkin kauppiaiden/jakelijoiden välisissä yhteyksissä. Eurofer väitti, että komission olisi pitänyt tehdä päätelmiä yhteistyöhaluttomuudesta ja soveltaa käytettävissä olevia epäedullisia tietoja.

               (52)

               Komissio oli muodostanut vankan käsityksen Taiwanin markkinoista paitsi alkuperäisessä tutkimuksessa myös uudessa tutkimuksessa kerättyjen ja todennettujen tietojen perusteella. Komissio käytti kaikkia saatavilla olevia tietoja normaaliarvon määrittämiseksi tarkasti, kuten 39 ja 40 kappaleessa kuvataan.

               (53)

               Komissio sovelsi perusasetuksen menettelytapoja kuten alkuperäisessä tutkimuksessakin ja otti asianmukaisesti huomioon Taiwanin kotimarkkinoiden erityispiirteet. Se päätteli etenkin, että tiettyjen tahoille suuntautuneen myynnin jättäminen ottamatta huomioon normaaliarvon laskennassa 39 ja 40 kappaleen mukaisesti on tässä tapauksessa objektiivisempaa kuin käytettävissä olevien epäedullisten tietojen soveltaminen. Koska Euroferin väitteessä ei tuotu esiin perustavanlaatuisia uusia tietoja, joiden perusteella menettelytapaa olisi pitänyt muuttaa, komissio vahvisti 47 kappaleessa esitetyn päätelmän.

               (54)

               Tämä asetus on asetuksen (EU) 2016/1036 15 artiklan 1 kohdalla perustetun komitean lausunnon mukainen,

         ON HYVÄKSYNYT TÄMÄN ASETUKSEN:
   1 artikla
   Päätetään asetuksen (EU) 2016/1036 12 artiklan mukaisen Taiwanista peräisin olevien ruostumattomasta teräksestä valmistettujen kylmävalssattujen levyvalmisteiden tuontia koskeva uusi absorptiotutkimus muuttamatta voimassa olevia polkumyyntitoimenpiteitä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä huhtikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  EUVL L 224, 27.8.2015, s. 10.

      (3)  EUVL C 291, 11.8.2016, s. 7.


title: Komission täytäntöönpanoasetus (EU) 2017/295, annettu 20 päivänä helmikuuta 2017, siipikarjanliha-alan poikkeuksellisista markkinatukitoimenpiteistä Ranskassa

text:
               21.2.2017

               FI

               Euroopan unionin virallinen lehti

               L 43/196

         KOMISSION TÄYTÄNTÖÖNPANOASETUS (EU) 2017/295,
   annettu 20 päivänä helmikuuta 2017,
   siipikarjanliha-alan poikkeuksellisista markkinatukitoimenpiteistä Ranskassa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 220 artiklan 1 kohdan a alakohdan,
   sekä katsoo seuraavaa:

               (1)

               Ranska vahvisti ja ilmoitti 24 päivän marraskuuta 2015 ja 5 päivän elokuuta 2016 välisenä aikana lukuisia korkeapatogeenisen lintuinfluenssan H5-alatyypin taudinpurkauksia. Lounais-Ranskassa vahvistettiin yhteensä 81 taudinpurkausta. Altistuneita lajeja ovat ankat, hanhet, munintakanat, kalkkunat, Gallus domesticus -lajin jalostuskanat, kukko- ja kananpojat, helmikanat ja viiriäiset.

               (2)

               Ranska toteutti välittömästi ja tehokkaasti kaikki neuvoston direktiivin 2005/94/EY (2) mukaisesti vaadittavat tarvittavat eläinten terveyttä ja eläinlääkintää koskevat toimenpiteet.

               (3)

               Ranskan viranomaiset toteuttivat erityisesti torjunta- ja seurantatoimenpiteitä ja ennalta ehkäiseviä toimenpiteitä sekä muodostivat suoja- ja valvontavyöhykkeitä ja muita rajoitusvyöhykkeitä komission täytäntöönpanopäätösten (EU) 2015/2239 (3), (EU) 2015/2460 (4), (EU) 2016/42 (5), (EU) 2016/237 (6) ja (EU) 2016/447 (7) mukaisesti. Taudin torjumiseksi ja leviämisen ehkäisemiseksi Ranskan viranomaiset ottivat käyttöön seuraavat toimenpiteet:

                           a)

                           kielto sijoittaa ankkoja ja hanhia tiloille, jotka sijaitsevat muulla rajoitusvyöhykkeellä ja niillä suoja- ja valvontavyöhykkeillä, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen. Kiellolla sijoittaa ankkoja ja hanhia muulla rajoitusvyöhykkeellä sijaitseville tiloille pyrittiin erityisesti varmistamaan, että tiloilla ei olisi näitä lintuja 16 viikkoon;

                           b)

                           kielto siirtää huomattavia osia tartunnalle alttiista siipikarjasta ja käydä kauppaa elävällä siipikarjalla muun rajoitusvyöhykkeen ulkopuolella;

                           c)

                           pidennetyt kasvatustauot muuta taudille altista siipikarjaa kuin ankkoja ja hanhia kasvattavilla siipikarjatiloilla, jotka sijaitsevat suoja- ja valvontavyöhykkeillä ja muulla rajoitusvyöhykkeellä, mukaan lukien ne suoja- ja valvontavyöhykkeet, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen.

               (4)

               Näitä toimenpiteitä soveltamalla Ranskan viranomaiset onnistuivat poistamaan uhan. Eläinten terveyttä ja eläinlääkintää koskevia unionin ja kansallisia toimenpiteitä sovellettiin 15 päivään syyskuuta 2016 saakka kaikilla asianomaisilla tiloilla, lukuun ottamatta siipikarjatiloja, jotka sijaitsevat niillä suoja- ja valvontavyöhykkeillä, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen ja joilla toimenpiteitä sovellettiin vastaavasti 25 päivään elokuuta, 25 päivään syyskuuta ja 3 päivään lokakuuta 2016.

               (5)

               Ranskan viranomaiset ilmoittivat komissiolle, että taudin leviämisen estämiseksi ja taudin hävittämiseksi sovelletut tarpeelliset eläinten terveyttä ja eläinlääkintää koskevat toimenpiteet olivat vaikuttaneet kielteisesti hyvin moniin toimijoihin ja että näille toimijoille oli aiheutunut tulonmenetyksiä, joihin ei voi saada Euroopan parlamentin ja neuvoston asetuksen (EU) N:o 652/2014 (8) mukaista unionin rahoitusosuutta.

               (6)

               Komissio vastaanotti 20 päivänä huhtikuuta, 20 päivänä syyskuuta ja 24 päivänä lokakuuta 2016 Ranskan viranomaisilta viralliset pyynnöt, jotka koskivat eräiden poikkeuksellisten tukitoimenpiteiden osarahoitusta asetuksen (EU) N:o 1308/2013 220 artiklan 3 kohdan mukaisesti.

               (7)

               Sovellettujen eläinten terveyttä ja eläinlääkintää koskevien toimenpiteiden seurauksena kiellettiin lintujen sijoittaminen kaikille ankkoja ja hanhia kasvattaville tiloille, jotka sijaitsevat muulla rajoitusvyöhykkeellä ja niillä suoja- ja valvontavyöhykkeillä, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen. Tämän vuoksi siipikarjanlihan tuotanto väheni näillä ankkoja ja hanhia kasvattavilla tiloilla. Sen vuoksi on aiheellista korvata nämä tappiot.

               (8)

               Eläinten terveyttä ja eläinlääkintää koskevien toimenpiteiden seurauksena ei voitu kuljettaa tuotantokautensa lopussa olevia munintakanoja ja Gallus domesticus -lajin jalostuslintuja muun rajoitusvyöhykkeen ulkopuolelle teurastettaviksi erikoistuneissa teurastamoissa lihantuotantoon. Tämän vuoksi linnut piti tappaa ja hävittää teurastamoissa tai tiloilla, ja muulla rajoitusvyöhykkeellä sijaitseville tuottajille aiheutui munintakanojen ja Gallus domesticus -lajin jalostuslintujen tuotannonmenetyksiä. Sen vuoksi on aiheellista korvata nämä tappiot.

               (9)

               Eläinten terveyttä ja eläinlääkintää koskevien toimenpiteiden seurauksena kasvatustaukoja pidennettiin tiloilla, joilla kasvatetaan tavanomaisen tuotannon, luonnonmukaisen tuotannon, Label Rouge -merkinnän tai vapaita kananpoikia, kukkopoikia, Label Rouge -merkinnän helmikanoja ja vapaita helmikanoja, kalkkunoita ja viiriäisiä ja jotka sijaitsevat suoja- ja valvontavyöhykkeillä ja muulla rajoitusvyöhykkeellä, mukaan lukien ne suoja- ja valvontavyöhykkeet, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen. Tämän vuoksi siipikarjanlihan tuotanto väheni näillä tiloilla. Sen vuoksi on aiheellista korvata nämä tappiot.

               (10)

               Eläinten terveyttä ja eläinlääkintää koskevien toimenpiteiden seurauksena eläviä kananpoikia, munintakanoja, helmikanoja ja kalkkunoita ei voitu myydä muun rajoitetun vyöhykkeen ulkopuolella. Tämän vuoksi elävien kananpoikien, munintakanojen, helmikanojen ja kalkkunoiden tuottajille aiheutui tuotannonmenetyksiä muulla rajoitetulla vyöhykkeellä. Sen vuoksi on aiheellista korvata nämä tappiot.

               (11)

               Asetuksen (EU) N:o 1308/2013 220 artiklan 5 kohdan mukaisesti unionin osarahoitusosuuden, joka maksetaan poikkeuksellisista markkinatukitoimenpiteistä Ranskalle aiheutuvien menojen rahoituksesta, on oltava 50 prosenttia. Komission olisi Ranskan pyyntöjä tarkasteltuaan vahvistettava kunkin poikkeuksellisen markkinatukitoimenpiteen osalta enimmäismäärät, joihin voidaan myöntää tukea.

               (12)

               Jotta vältettäisiin liian suurten korvausten riski, osarahoituksen kiinteän määrän olisi perustuttava teknisiin ja taloudellisiin tutkimuksiin tai kirjanpitoasiakirjoihin, ja se olisi kunkin linnun ja tuotteen osalta vahvistettava tarkoituksenmukaiselle tasolle tuotantolintujen ryhmän mukaan ottaen lajin lisäksi huomioon tuotantomenetelmä eli se, onko kyseessä tavanomainen tuotanto, vapaa laidun, kansallisen järjestelmän mukaisesti sertifioitu tuotanto, Label Rouge -järjestelmän mukaisesti sertifioitu tuotanto tai suojatun maantieteellisen merkinnän saanut tuotanto, ja myös tuotantokauden pituus eli pitkä tuotantokausi niiden hanhen- ja ankankasvattajien osalta, jotka tuottavat vain eläviä elämiä, ja lyhyt tuotantokausi niiden hanhen- ja ankankasvattajien osalta, jotka tuottavat eläviä elämiä ja jalostavat ne jalostetuiksi tuotteiksi.

               (13)

               Jotta estettäisiin kaksinkertaisen rahoituksen riski, aiheutuneita tappioita ei saisi korvata valtiontuella tai vakuutuksista, ja unionin tämän asetuksen mukainen osarahoitus olisi rajoitettava tukikelpoisiin eläimiin ja tuotteisiin, jotka eivät ole saaneet asetuksen (EU) N:o 652/2014 mukaista unionin rahoitusosuutta.

               (14)

               Tässä asetuksessa säädettyjä poikkeuksellisia markkinatukitoimenpiteitä olisi sovellettava ainoastaan niin laajoina ja niin kauan kuin on ehdottomasti tarpeen markkinoiden tukemiseksi. Poikkeuksellisia markkinatukitoimenpiteitä olisi eritoten sovellettava ainoastaan siipikarjanlihan tuotantoon tiloilla, jotka sijaitsevat säännellyillä vyöhykkeillä, ja sen ajanjakson osalta, jona sovellettiin unionin ja Ranskan lainsäädännössä säädettyjä eläinten terveyttä ja eläinlääkintää koskevia toimenpiteitä 81:een korkeapatogeenisen lintuinfluenssan taudinpurkaukseen.

               (15)

               Näiden poikkeuksellisten markkinatukitoimenpiteiden talousarvion moitteettoman hallinnon varmistamiseksi unionin osarahoitusta olisi myönnettävä ainoastaan niille maksuille, jotka Ranska maksaa tuensaajille viimeistään 30 päivänä syyskuuta 2017. Komission delegoidun asetuksen (EU) N:o 907/2014 (9) 5 artiklan 2 kohtaa ei tulisi soveltaa.

               (16)

               Ranskan viranomaisten olisi maksujen tukikelpoisuuden ja sääntöjenmukaisuuden varmistamiseksi tehtävä ennakkotarkastuksia.

               (17)

               Jotta unioni voisi valvoa varainhoitoa, Ranskan viranomaisten olisi toimitettava komissiolle selvitys maksujen tarkastamisesta ja hyväksymisestä.

               (18)

               Näiden toimenpiteiden välittömän soveltamisen varmistamiseksi Ranskassa tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               (19)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Unioni myöntää 50 prosentin osarahoitusosuuden menoista, joita Ranskalle aiheutui siipikarjanlihan markkinoiden tukemisesta markkinoiden kärsittyä huomattavasti korkeapatogeenisen lintuinfluenssan H5-alatyypin 81 taudinpurkauksesta, jotka Ranska havaitsi ja ilmoitti 24 päivän marraskuuta 2015 ja 5 päivän elokuuta 2016 välisellä ajanjaksolla.
   Menoihin voidaan maksaa unionin osarahoitusta ainoastaan siltä ajanjaksolta, jona sovellettiin liitteessä luetellussa unionin ja Ranskan lainsäädännössä tarkoitettuja eläinten terveyttä ja eläinlääkintää koskevia toimenpiteitä.
   Menoihin voidaan maksaa unionin osarahoitusta ainoastaan niille tiloille, joihin sovellettiin eläinten terveyttä ja eläinlääkintää koskevia toimenpiteitä ja jotka sijaitsevat liitteessä luetellussa unionin ja Ranskan lainsäädännössä tarkoitetuissa Ranskan osissa.
   Menoihin voidaan myöntää unionin osarahoitusta ainoastaan, jos Ranska on suorittanut maksut tuensaajille viimeistään 30 päivänä syyskuuta 2017. Delegoidun asetuksen (EU) N:o 907/2014 5 artiklan 2 kohtaa ei sovelleta.
   2 artikla
   Unionin osarahoitusosuuden enimmäismäärät ovat seuraavat:

               a)

               Kun kyseessä ovat ankkojen ja hanhien tuotannossa aiheutuneet menetykset tiloilla, jotka sijaitsevat muulla rajoitusvyöhykkeellä ja niillä suoja- ja valvontavyöhykkeillä, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen, sovelletaan seuraavia lintukohtaisia kiinteitä määriä 40 000 002 euron enimmäismäärään saakka:

                           i)

                           Tuottajat, jotka kasvattavat lyhyellä tuotantokaudella seuraavia:

                                       —

                                       CN-koodiin 0105 99 10 kuuluvat alkukasvatusvaiheen myskisorsa-ankat:
                                       0,24 euroa lintua kohti enintään 724 512 linnusta,

                                       —

                                       CN-koodiin 0105 99 10 kuuluvat lihotettavat myskisorsa-ankat:
                                       1,13 euroa lintua kohti enintään 606 172 linnusta,

                                       —

                                       CN-koodiin 0105 99 10 kuuluvat loppukasvatusvaiheen myskisorsa-ankat:
                                       4,41 euroa lintua kohti enintään 690 431 linnusta,

                                       —

                                       CN-koodiin 0105 99 10 kuuluvien myskisorsa-ankkojen kokonaiset ruhot:
                                       2,20 euroa lintua kohti enintään 664 261 linnusta,

                                       —

                                       CN-koodiin 0105 99 10 kuuluvien myskisorsa-ankkojen palat:
                                       4,275 euroa lintua kohti enintään 578 814 linnusta,

                                       —

                                       CN-koodiin 0105 99 10 kuuluvat myskisorsa-ankat, jalostetut tuotteet:
                                       19,055 euroa lintua kohti enintään 321 019 linnusta,

                                       —

                                       CN-koodiin 0105 99 20 kuuluvat alkukasvatusvaiheen hanhet:
                                       2,455 euroa lintua kohti enintään 15 769 linnusta,

                                       —

                                       CN-koodiin 0105 99 20 kuuluvien hanhien kokonaiset ruhot:
                                       10,595 euroa lintua kohti enintään 14 560 linnusta,

                                       —

                                       CN-koodiin 0105 99 20 kuuluvat hanhet, jalostetut tuotteet:
                                       23,33 euroa lintua kohti enintään 11 024 linnusta,

                                       —

                                       CN-koodiin 0105 99 10 kuuluvat ankat, paistovalmiit:
                                       1,37 euroa lintua kohti enintään 25 831 linnusta,

                                       —

                                       CN-koodiin 0105 99 20 kuuluvat hanhet, paistovalmiit:
                                       2,855 euroa lintua kohti enintään 7 156 linnusta.

                           ii)

                           Tuottajat, jotka kasvattavat pitkällä tuotantokaudella seuraavia:

                                       —

                                       CN-koodiin 0105 99 10 kuuluvat alkukasvatusvaiheen kolmen päivän ikäiset myskisorsa-ankat:
                                       0,0487 euroa lintua kohti enintään 668 427 linnusta,

                                       —

                                       CN-koodiin 0105 99 10 kuuluvat tavanomaisen tuotannon, suojatun maantieteellisen merkinnän ja Label Rouge -merkinnän alkukasvatusvaiheen myskisorsa-ankat:
                                       0,24 euroa lintua kohti enintään 10 115 677 linnusta,

                                       —

                                       CN-koodiin 0105 99 10 kuuluvat tavanomaisen tuotannon lihotettavat myskisorsa-ankat:
                                       0,515 euroa lintua kohti enintään 646 195 linnusta,

                                       —

                                       CN-koodiin 0105 99 10 kuuluvat suojatun maantieteellisen merkinnän lihotettavat myskisorsa-ankat:
                                       0,68 euroa lintua kohti enintään 8 737 557 linnusta,

                                       —

                                       CN-koodiin 0105 99 10 kuuluvat Label Rouge -merkinnän lihotettavat myskisorsa-ankat:
                                       0,81 euroa lintua kohti enintään 808 848 linnusta,

                                       —

                                       CN-koodiin 0105 99 10 kuuluvat tavanomaisen tuotannon loppukasvatusvaiheen myskisorsa-ankat:
                                       1,48 euroa lintua kohti enintään 900 255 linnusta,

                                       —

                                       CN-koodiin 0105 99 10 kuuluvat suojatun maantieteellisen merkinnän loppukasvatusvaiheen myskisorsa-ankat:
                                       1,645 euroa lintua kohti enintään 7 818 392 linnusta,

                                       —

                                       CN-koodiin 0105 99 10 kuuluvat Label Rouge -merkinnän loppukasvatusvaiheen myskisorsa-ankat:
                                       2,63 euroa lintua kohti enintään 559 637 linnusta,

                                       —

                                       CN-koodiin 0105 99 10 kuuluvat tavanomaisen tuotannon myskisorsat:
                                       0,48 euroa lintua kohti enintään 71 331 linnusta,

                                       —

                                       CN-koodiin 0105 99 10 kuuluvat sertifioidut myskisorsat:
                                       0,585 euroa lintua kohti enintään 7 579 linnusta,

                                       —

                                       CN-koodiin 0105 99 10 kuuluvat Label Rouge -merkinnän myskisorsat:
                                       0,625 euroa lintua kohti enintään 28 344 linnusta,

                                       —

                                       CN-koodiin 0105 99 10 kuuluvat sinisorsat:
                                       1,1325 euroa lintua kohti enintään 7 392 linnusta,

                                       —

                                       CN-koodiin 0105 99 20 kuuluvat lihotettavat hanhet:
                                       2,855 euroa lintua kohti enintään 50 179 linnusta,

                                       —

                                       CN-koodiin 0105 99 20 kuuluvat loppukasvatusvaiheen hanhet:
                                       5,54 euroa lintua kohti enintään 49 500 linnusta.

               b)

               Kun kyseessä ovat tuotantokautensa lopussa olevien munintakanojen ja Gallus domesticus -lajin jalostuslintujen tuotannossa aiheutuneet menetykset ja lintujen tappaminen ja hävittäminen teurastamoissa tai tilalla muulla rajoitusvyöhykkeellä, sovelletaan seuraavia lintukohtaisia kiinteitä määriä 519 155 euron enimmäismäärään saakka:

                           —

                           CN-koodiin 0105 94 00 kuuluvat tuotantokautensa lopussa olevat munintakanat ja Gallus domesticus -lajin jalostuslinnut, jotka on kuljetettu teurastamoihin ja tapettu niissä ja hävitetty:
                           0,2645 euroa lintua kohti enintään 1 902 064 linnusta,

                           —

                           CN-koodiin 0105 94 00 kuuluvat Gallus domesticus -lajin jalostuslinnut, jotka on tapettu tilalla ja hävitetty:
                           1,055 euroa lintua kohti enintään 15 222 linnusta.

               c)

               Kun kyseessä on kasvatustaukojen pidentäminen suoja- ja valvontavyöhykkeillä ja muulla rajoitusvyöhykkeellä, mukaan lukien ne suoja- ja valvontavyöhykkeet, jotka perustettiin korkeapatogeenisen lintuinfluenssan neljän viimeisimmän taudinpurkauksen (15 päivä heinäkuuta, 18 päivä heinäkuuta, 25 päivä heinäkuuta ja 5 päivä elokuuta 2016) jälkeen, ja kyseessä ovat tavanomaisen tuotannon, luonnonmukaisen tuotannon, Label Rouge -merkinnän ja vapaat kananpojat, kukonpojat, Label Rouge -merkinnän helmikanat ja vapaat helmikanat, kalkkunat ja viiriäiset, sovelletaan seuraavia lintu- ja päiväkohtaisia kiinteitä määriä 1 430 908 euron enimmäismäärään saakka:

                           —

                           CN-koodiin 0105 94 00 kuuluvat tavanomaisen tuotannon kanan- ja kukonpojat:
                           0,00191 euroa lintua ja päivää kohti enintään 31 247 850 linnusta ja enintään 626 466 euroon saakka,

                           —

                           CN-koodiin 0105 94 00 kuuluvat Label Rouge -merkinnän tai vapaat kananpojat:
                           0,00416563 euroa lintua ja päivää kohti enintään 14 105 345 linnusta ja enintään 616 878 euroon saakka,

                           —

                           CN-koodiin 0105 94 00 kuuluvat luonnonmukaisen tuotannon kananpojat:
                           0,005050685 euroa lintua ja päivää kohti enintään 700 201 linnusta ja enintään 37 039 euroon saakka,

                           —

                           CN-koodiin 0105 99 50 kuuluvat Label Rouge -merkinnän ja vapaat helmikanat:
                           0,00365332 euroa lintua ja päivää kohti enintään 1 405 735 linnusta ja enintään 53 856 euroon saakka,

                           —

                           CN-koodiin 0105 99 30 kuuluvat kalkkunat:
                           0,005195 euroa lintua ja päivää kohti enintään 1 533 617 linnusta ja enintään 83 371 euroon saakka,

                           —

                           CN-koodiin 0106 39 80 kuuluvat viiriäiset:
                           0,000605 euroa lintua ja päivää kohti enintään 2 102 602 linnusta ja enintään 13 298 euroon saakka.

               d)

               Kun kyseessä ovat tuotannonmenetykset alkukasvatusvaiheen elävien kananpoikien, alkukasvatusvaiheen elävien helmikanojen, Ranskan kansallisille markkinoille tarkoitettujen alkukasvatusvaiheen elävien kalkkunoiden, unionin markkinoille tarkoitettujen alkukasvatusvaiheen elävien kalkkunoiden, alkukasvatusvaiheen elävien munintakanojen, elävien täysikasvuisten kanojen ja elävien täysikasvuisten helmikanojen osalta, sovelletaan seuraavia lintukohtaisia kiinteitä määriä 545 152 euron enimmäismäärään saakka:

                           —

                           CN-koodiin 0105 94 00 kuuluvat alkukasvatusvaiheen elävät kananpojat:
                           0,591 euroa lintua kohti enintään 183 439 linnusta,

                           —

                           CN-koodiin 0105 99 50 kuuluvat alkukasvatusvaiheen elävät helmikanat:
                           0,4955 euroa lintua kohti enintään 126 996 linnusta,

                           —

                           Ranskan kansallisille markkinoille tarkoitetut CN-koodiin 0105 99 30 kuuluvat alkukasvatusvaiheen elävät kalkkunat:
                           0,681 euroa lintua kohti enintään 21 166 linnusta,

                           —

                           unionin markkinoille tarkoitetut CN-koodiin 0105 99 30 kuuluvat alkukasvatusvaiheen elävät kalkkunat:
                           0,633 euroa lintua kohti enintään 423 320 linnusta,

                           —

                           CN-koodiin 0105 94 00 kuuluvat alkukasvatusvaiheen elävät munintakanat:
                           0,43 euroa lintua kohti enintään 56 443 linnusta,

                           —

                           CN-koodiin 0105 94 00 kuuluvat elävät täysikasvuiset kanat:
                           0,47 euroa lintua kohti enintään 98 775 linnusta,

                           —

                           CN-koodiin 0105 99 50 kuuluvat elävät täysikasvuiset helmikanat:
                           0,49 euroa lintua kohti enintään 42 332 linnusta.

         3 artikla
   Unionin tämän asetuksen mukainen osarahoitus rajoitetaan eläimiin ja tuotteisiin, jotka eivät ole saaneet korvausta valtiontuesta tai vakuutuksista eivätkä ole saaneet asetuksen (EU) N:o 652/2014 mukaista unionin rahoitusosuutta.
   4 artikla
   Ranskan on tehtävä hallinnollisia ja fyysisiä tarkastuksia Euroopan parlamentin ja neuvoston asetuksen (EU) N:o 1306/2013 (10) 58 ja 59 artiklan mukaisesti.
   Ranskan viranomaisten on erityisesti todennettava

               a)

               tukihakemuksen jättäneiden hakijoiden tukikelpoisuus;

               b)

               kunkin tukikelpoisen hakijan osalta: tosiasiallisen tuotannonmenetyksen tukikelpoisuus, määrä ja arvo;

               c)

               etteivät tukikelpoiset hakijat ole saaneet rahoitusta muista lähteistä 2 artiklassa tarkoitettujen tappioiden korvaamiseksi.

         Tuki voidaan maksaa niille tukikelpoisille hakijoille, joiden osalta hallinnolliset tarkastukset on tehty, odottamatta, että tehtäisiin kaikki tarkastukset, erityisesti paikalla tehtyihin tarkastuksiin valittuja hakijoita koskevat tarkastukset.
   Jos hakijan tukikelpoisuudelle ei saada vahvistusta, tuki on perittävä takaisin ja määrättävä seuraamuksia.
   5 artikla
   Ranskan viranomaisten on toimitettava komissiolle selvitys maksujen tarkastamisesta ja hyväksymisestä.
   6 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä helmikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).

      (3)  Komission täytäntöönpanopäätös (EU) 2015/2239, annettu 2 päivänä joulukuuta 2015, korkeapatogeenisen lintuinfluenssan H5N1- ja H5N2-alatyyppien esiintymiseen Ranskassa liittyvistä tietyistä suojatoimenpiteistä (EUVL L 317, 3.12.2015, s. 37).

      (4)  Komission täytäntöönpanopäätös (EU) 2015/2460, annettu 23 päivänä joulukuuta 2015, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä (EUVL L 339, 24.12.2015, s. 52).

      (5)  Komission täytäntöönpanopäätös (EU) 2016/42, annettu 15 päivänä tammikuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 liitteen muuttamisesta (EUVL L 11, 16.1.2016, s. 10).

      (6)  Komission täytäntöönpanopäätös (EU) 2016/237, annettu 17 päivänä helmikuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 liitteen muuttamisesta (EUVL L 44, 19.2.2016, s. 12).

      (7)  Komission täytäntöönpanopäätös (EU) 2016/447, annettu 22 päivänä maaliskuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 muuttamisesta (EUVL L 78, 24.3.2016, s. 76).

      (8)  Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).

      (9)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).

      (10)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

      LIITE

         Asetuksen 1 artiklassa tarkoitetut Ranskan osat ja ajanjaksot

      Direktiivin 2005/94/EY mukaiset ja seuraavissa määritellyt Ranskan osat ja ajanjaksot:

                  —

                  Komission täytäntöönpanopäätös (EU) 2015/2239, annettu 2 päivänä joulukuuta 2015, korkeapatogeenisen lintuinfluenssan H5N1- ja H5N2-alatyyppien esiintymiseen Ranskassa liittyvistä tietyistä suojatoimenpiteistä (EUVL L 317, 3.12.2015, s. 37).

                  —

                  Komission täytäntöönpanopäätös (EU) 2015/2460, annettu 23 päivänä joulukuuta 2015, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä (EUVL L 339, 24.12.2015, s. 52).

                  —

                  Komission täytäntöönpanopäätös (EU) 2016/42, annettu 15 päivänä tammikuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 liitteen muuttamisesta (EUVL L 11, 16.1.2016, s. 10).

                  —

                  Komission täytäntöönpanopäätös (EU) 2016/237, annettu 17 päivänä helmikuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 liitteen muuttamisesta (EUVL L 44, 19.2.2016, s. 12).

                  —

                  Komission täytäntöönpanopäätös (EU) 2016/447, annettu 22 päivänä maaliskuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 liitteen muuttamisesta (EUVL L 78, 24.3.2016, s. 76).

                  —

                  Arrêté du 2 décembre 2015 déterminant une zone réglementée à faible risque à la suite de la déclaration d'influenza aviaire hautement pathogène et limitant certains mouvements hors du territoire national depuis le département de la Dordogne (Asetus, annettu 2 päivänä joulukuuta 2015, vähäriskisen säännellyn alueen määrittämisestä korkeapatogeenisestä lintuinfluenssasta tehdyn ilmoituksen seurauksena ja Dordognen departementista kansallisen alueen ulkopuolelle tehtävien tiettyjen siirtojen rajoittamisesta) (Ranskan virallinen lehti, 3.12.2016, teksti 38/178).

                  —

                  Arrêté du 17 décembre 2015 déterminant des dispositions de lutte complémentaires contre l'influenza aviaire hautement pathogène suite à la détection de la maladie sur le territoire français (Asetus, annettu 17 päivänä joulukuuta 2015, korkeapatogeenisen lintuinfluenssan havaitsemisesta Ranskan alueella johtuvista täydentävistä säännöksistä kyseisen taudin torjumiseksi) (Ranskan virallinen lehti, 18.12.2016, teksti 56/142).

                  —

                  Arrêté du 15 Janvier 2016 modifiant l'arrêté du 17 décembre 2015 déterminant des dispositions de lutte complémentaires contre l'influenza aviaire hautement pathogène suite à la détection de la maladie sur le territoire français (Asetus, annettu 15 päivänä tammikuuta 2016, korkeapatogeenisen lintuinfluenssan havaitsemisesta Ranskan alueella johtuvista täydentävistä säännöksistä kyseisen taudin torjumiseksi 17 päivänä joulukuuta 2015 annetun asetuksen muuttamisesta) (Ranskan virallinen lehti, 16.1.2016, teksti 31/85).

                  —

                  Arrêté du 9 février 2016 déterminant des dispositions de lutte complémentaire contre l'influenza hautement pathogène suite à la détection de la maladie sur le territoire français (Asetus, annettu 9 päivänä helmikuuta 2016, korkeapatogeenisen lintuinfluenssan havaitsemisesta Ranskan alueella johtuvista täydentävistä säännöksistä kyseisen taudin torjumiseksi) (Ranskan virallinen lehti, 10.2.2016, teksti 42/129).

                  —

                  Arrêté du 14 septembre 2016 déterminant des dispositions de lutte transitoires contre l'influenza aviaire hautement pathogène (Asetus, annettu 14 päivänä syyskuuta 2016, korkeapatogeenisen lintuinfluenssan torjunnan väliaikaisista säännöksistä) (Ranskan virallinen lehti, 15.9.2016, teksti 33/100).

                  —

                  Arrêtés Préfectoraux de Déclaration d'Infections des foyers de grippe aviaire hautement pathogènes confirmés entre le 24 novembre 2015 et le 18 avril 2016 (Prefektin määräykset korkeapatogeenisen lintuinfluenssan 24 päivän marraskuuta 2015 ja 18 päivän huhtikuuta 2016 välisellä ajanjaksolla vahvistetuista taudinpurkauksista tehdystä ilmoituksesta).

                  —

                  Arrêtés Préfectoraux de levée de Déclaration d'Infections des foyers de grippe aviaire hautement pathogènes confirmés entre le 24 novembre 2015 et le 18 avril 2016 (Prefektin määräykset korkeapatogeenisen lintuinfluenssan 24 päivän marraskuuta 2015 ja 18 päivän huhtikuuta 2016 välisellä ajanjaksolla vahvistetuista taudinpurkauksista tehdyn ilmoituksen peruuttamisesta).

                  —

                  Arrêtés Préfectoraux de Déclaration d'Infections des foyers de grippe aviaire hautement pathogènes confirmés les 15 juillet, 18 juillet, 25 juillet et 5 août 2016 (Prefektin määräykset korkeapatogeenisen lintuinfluenssan 15 päivänä heinäkuuta, 18 päivänä heinäkuuta, 25 päivänä heinäkuuta ja 5 päivänä elokuuta 2016 vahvistetuista taudinpurkauksista tehdystä ilmoituksesta).

                  —

                  Arrêtés Préfectoraux de levée de Déclaration d'Infections des foyers de grippe aviaire hautement pathogènes confirmés les 15 juillet, 18 juillet, 25 juillet et 5 août 2016 (Prefektin määräykset korkeapatogeenisen lintuinfluenssan 15 päivänä heinäkuuta, 18 päivänä heinäkuuta, 25 päivänä heinäkuuta ja 5 päivänä elokuuta 2016 vahvistetuista taudinpurkauksista tehdyn ilmoituksen peruuttamisesta).


title: Komission täytäntöönpanoasetus (EU) 2017/57, annettu 14 päivänä joulukuuta 2016, 1,8-sineolin, 3,4-dihydrokumariinin ja 2-(2-metyyliprop-1-enyyli)-4-metyylitetrahydropyraanin hyväksymisestä kaikkien eläinlajien rehun lisäaineina (ETA:n kannalta merkityksellinen teksti. )

text:
                  17.1.2017

                  FI

                  Euroopan unionin virallinen lehti

                  L 13/153

            KOMISSION TÄYTÄNTÖÖNPANOASETUS (EU) 2017/57,
      annettu 14 päivänä joulukuuta 2016,
      1,8-sineolin, 3,4-dihydrokumariinin ja 2-(2-metyyliprop-1-enyyli)-4-metyylitetrahydropyraanin hyväksymisestä kaikkien eläinlajien rehun lisäaineina
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Kyseisen asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                  (2)

                  1,8-sineoli, 3,4-dihydrokumariini ja 2-(2-metyyliprop-1-enyyli)-4-metyylitetrahydropyraani hyväksyttiin ilman määräaikaa direktiivin 70/524/ETY mukaisesti kaikkien eläinlajien rehun lisäaineina. Kyseiset tuotteet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti.

                  (3)

                  Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee asianomaisten aineiden uudelleenarviointia kaikkien eläinlajien rehun lisäaineina. Hakija pyysi, että kyseiset lisäaineet luokiteltaisiin lisäaineluokkaan ”sensoriset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä maaliskuuta 2012 ja 13 päivänä marraskuuta 2012 antamissaan lausunnoissa (3), että asianomaisilla aineilla ei ehdotettujen käyttöedellytysten mukaisesti rehussa käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että 1,8-sineolin, 3,4-dihydrokumariinin ja 2-(2-metyyliprop-1-enyyli)-4-metyylitetrahydropyraanin tehtävä rehussa on samankaltainen kuin elintarvikkeissa. Elintarviketurvallisuusviranomainen on jo todennut, että kyseiset aineet ovat elintarvikkeissa tehokkaita, sillä ne lisäävät elintarvikkeen tuoksua tai tekevät siitä maistuvamman. Sen vuoksi tämä päätelmä voidaan ekstrapoloida koskemaan rehua. Koska 1,8-sineolin, 3,4-dihydrokumariinin ja 2-(2-metyyliprop-1-enyyli)-4-metyylitetrahydropyraanin käyttöä juomavedessä on vaikea valvoa silloin, kun kyseessä on samanaikainen käyttö rehun kanssa, tällainen käyttö olisi jätettävä soveltamisalan ulkopuolelle. Kyseisiä aineita voidaan kuitenkin käyttää rehuseoksissa, jotka myöhemmin annostellaan veden mukana.

                  (5)

                  Olisi vahvistettava rajoituksia ja edellytyksiä, jotta valvonta sujuisi paremmin. Koska turvallisuuteen liittyvät syyt eivät edellytä enimmäispitoisuuden vahvistamista ja ottaen huomioon elintarviketurvallisuusviranomaisen suorittaman uudelleenarvioinnin, suositeltu pitoisuus olisi ilmoitettava lisäaineen merkinnöissä. Jos kyseiset pitoisuudet ylittyvät, tietyt tiedot olisi ilmoitettava esiseosten, rehuseosten ja rehuaineiden merkinnöissä.

                  (6)

                  Elintarviketurvallisuusviranomainen totesi, että 1,8-sineoli, 3,4-dihydrokumariini ja 2-(2-metyyliprop-1-enyyli)-4-metyylitetrahydropyraani ovat silmiä, hengitysteitä ja ihoa ärsyttäviä. Lisäksi elintarviketurvallisuusviranomainen totesi, että 3,4-dihydrokumariini on myös ihoa herkistävä ja haitallista nieltynä. Näin ollen olisi toteutettava asianmukaisia suojatoimenpiteitä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                  (7)

                  1,8-sineolin, 3,4-dihydrokumariinin ja 2-(2-metyyliprop-1-enyyli)-4-metyylitetrahydropyraanin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi näiden aineiden käyttö tämän asetuksen liitteessä kuvatulla tavalla olisi hyväksyttävä.

                  (8)

                  Koska turvallisuuteen liittyvät syyt eivät edellytä 1,8-sineolin, 3,4-dihydrokumariinin ja 2-(2-metyyliprop-1-enyyli)-4-metyylitetrahydropyraanin hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

                  (9)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluvat, liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.
      2 artikla
      Siirtymätoimenpiteet
      1.   Sallitaan liitteessä tarkoitettujen aineiden ja niitä sisältävien esiseosten, jotka on valmistettu ja varustettu merkinnöillä ennen 6 päivää elokuuta 2017 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      2.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää helmikuuta 2018 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
      3.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää helmikuuta 2019 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 14 päivänä joulukuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

         (3)  EFSA Journal 2012;10(3):2622 ja EFSA Journal 2012;10(11):2967.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg tehoainetta / kg täysrehua, jonka kosteuspitoisuus on 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Luokka: sensoriset lisäaineet. Funktionaalinen ryhmä: aromiaineet

                     2b03001

                     —

                     1,8-sineoli

                        Lisäaineen koostumus

                     1,8-sineoli

                        Tehoaineen kuvaus

                     1,8-sineoli
                     Valmistettu tislaamalla Eucalyptus globuluksesta

                     Puhtaus: vähintään 98 %
                     Kemiallinen kaava: C10H18O
                     CAS-numero: 470-82-6
                     Flavis-numero: 03.001

                        Analyysimenetelmä
                         (1)

                     1,8-sineolin määrittäminen rehun lisäaineesta ja rehun aromiaineiden esiseoksista.
                     Kaasukromatografia-massaspektrometria retentioajan lukituksella (GC-MS-RTL).

                     Kaikki eläinlajit

                     —

                     —

                                 1.

                                 Lisäaine on sekoitettava rehuun esiseoksena.

                                 2.

                                 Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                 3.

                                 Suositeltu enimmäispitoisuus on 5 mg/kg täysrehua, jonka kosteuspitoisuus on 12 %.

                                 4.

                                 Lisäaineen merkinnöissä on oltava seuraavat tiedot:
                                 ”Tehoaineen suositeltu enimmäispitoisuus: täysrehussa, jonka kosteuspitoisuus on 12 %: 5 mg/kg.”

                                 5.

                                 Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten, rehuaineiden ja rehuseosten merkinnöissä, jos seuraava tehoaineen pitoisuus täysrehussa, jonka kosteuspitoisuus on 12 %, ylittyy: 5 mg/kg.

                                 6.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja toimenpiteiden avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                     6. helmikuuta 2027

                     2b13009

                     —

                     3,4-dihydrokumariini

                        Lisäaineen koostumus

                     3,4-dihydrokumariini

                        Tehoaineen kuvaus

                     3,4-dihydrokumariini
                     Valmistettu kemiallisen synteesin avulla
                     Puhtaus: vähintään 99 %
                     Kemiallinen kaava: C9H8O2

                     CAS-numero: 119-84-6
                     Flavis-numero: 13.009

                        Analyysimenetelmä
                         (1)

                     3,4-dihydrokumariinin määrittäminen rehun lisäaineesta ja rehun aromiaineiden esiseoksista.
                     Kaasukromatografia-massaspektrometria retentioajan lukituksella (GC-MS-RTL).

                     Kaikki eläinlajit

                     —

                     —

                                 1.

                                 Lisäaine on sekoitettava rehuun esiseoksena.

                                 2.

                                 Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                 3.

                                 Suositeltu enimmäispitoisuus on 5 mg/kg täysrehua, jonka kosteuspitoisuus on 12 %.

                                 4.

                                 Lisäaineen merkinnöissä on oltava seuraavat tiedot:
                                 ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 5 mg/kg.”

                                 5.

                                 Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten, rehuaineiden ja rehuseosten merkinnöissä, jos seuraava tehoaineen pitoisuus täysrehussa, jonka kosteuspitoisuus on 12 %, ylittyy: 5 mg/kg.

                                 6.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja toimenpiteiden avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                     6. helmikuuta 2027

                     2b13037

                     —

                     2-(2-metyyliprop-1-enyyli)-4-metyylitetrahydropyraani

                        Lisäaineen koostumus

                     2-(2-metyyliprop-1-enyyli)-4-metyylitetrahydropyraani

                        Tehoaineen kuvaus

                     2-(2-metyyliprop-1-enyyli)-4-metyylitetrahydropyraani
                     Valmistettu kemiallisen synteesin avulla
                     Puhtaus: vähintään 99 %
                     Kemiallinen kaava: C10H18O
                     CAS-numero: 16409-43-1
                     Flavis-numero: 13.037

                        Analyysimenetelmä
                         (1)

                     2-(2-metyyliprop-1-enyyli)-4-metyylitetrahydropyraanin määrittäminen rehun lisäaineesta ja rehun aromiaineiden esiseoksista.
                     Kaasukromatografia-massaspektrometria retentioajan lukituksella (GC-MS-RTL).

                     Kaikki eläinlajit

                     —

                     —

                     —

                                 1.

                                 Lisäaine on sekoitettava rehuun esiseoksena.

                                 2.

                                 Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                 3.

                                 Suositeltu enimmäispitoisuus:
                                 siat ja siipikarja: 0,5 mg/kg, ja muiden lajien ja ryhmien osalta: 0,3 mg/kg täysrehua, jonka kosteuspitoisuus on 12 %.

                                 4.

                                 Lisäaineen merkinnöissä on oltava seuraavat tiedot:
                                 ”Suositeltu tehoaineen enimmäispitoisuus täysrehussa, jonka kosteuspitoisuus on 12 %:

                                             —

                                             0,5 mg/kg sikojen ja siipikarjan osalta;

                                             —

                                             0,3 mg/kg muiden lajien ja ryhmien osalta.”

                                 5.

                                 Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten, rehuaineiden ja rehuseosten merkinnöissä, jos seuraavat tehoaineen pitoisuudet täysrehussa, jonka kosteuspitoisuus on 12 %, ylittyvät:

                                             —

                                             0,5 mg/kg sikojen ja siipikarjan osalta;

                                             —

                                             0,3 mg/kg muiden lajien ja ryhmien osalta.

                                 6.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja toimenpiteiden avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                     6. helmikuuta 2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2016/615, annettu 19 päivänä huhtikuuta 2016, tiettyjen tavaroiden luokittelusta yhdistettyyn nimikkeistöön

text:
               21.4.2016

               FI

               Euroopan unionin virallinen lehti

               L 105/14

         KOMISSION TÄYTÄNTÖÖNPANOASETUS (EU) 2016/615,
   annettu 19 päivänä huhtikuuta 2016,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2016.

            Komission puolesta,

            puheenjohtajan nimissä

         Stephen QUEST

            Verotuksen ja tulliliiton pääosaston pääjohtaja

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Laite (nk. älypuhelimen telakointiasema) koostuu seuraavista osista:

                              —

                              29,5 cm:n LCD-värinäyttö,

                              —

                              läppäkantinen kotelo, jossa on kaksi USB-liitäntää,

                              —

                              näppäimistö, jossa on tasohiiri,

                              —

                              telakka älypuhelimelle,

                              —

                              virtapistoke enintään 1 000  V:n jännitettä varten,

                              —

                              sisäänrakennetut kaiuttimet.

                        Kun älypuhelin on telakoituna, sen akku latautuu ja samanaikaisesti laitetta voidaan käyttää sisäänmeno- ja ulostuloyksikkönä kaikkien telakoidun älypuhelimen toimintojen suorittamiseen.
                  Koska laitetta ei ole varustettu signaalinmuuntimella, kaikki signaalit vastaanotetaan muuntamattomina telakoidusta älypuhelimesta.
                  Laite ei sovellu yhdistettäväksi automaattiseen tietojenkäsittelykoneeseen.

                  8537 10 99

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8537 , 8537 10  ja 8537 10 99  nimiketekstien mukaisesti.
                  Laite on yhdistelmäkone, jolla voidaan suorittaa nimikkeiden 8504 , 8518 , 8528  ja 8537  toiminnot. Kaikki laitteen eri osien suorittamat yksittäiset toiminnot sisältyvät edellä mainittuihin 85 ryhmän nimikkeisiin. Luokittelu nimikkeen 8543  sähkökoneiksi ja -laitteiksi, joilla on itsenäinen tehtävä ja jotka ovat muualle 85 ryhmään kuulumattomia, ei näin ollen tule kyseeseen.
                  Ottaen huomioon laitteen ominaisuudet, yhtäkään näistä toiminnoista ei pidetä XVI jakson 3 huomautuksessa tarkoitettuna laitteen pääasiallisena toimintona.
                  Se on näin ollen luokiteltava numerojärjestyksessä viimeisenä olevaan nimikkeeseen.
                  Sen vuoksi laite on luokiteltava CN-koodiin 8537 10 99  sähköisessä ohjauksessa käytettäväksi, enintään 1 000  V:n jännitettä varten tarkoitetuksi muuksi tauluksi, paneeliksi, konsoliksi, pöydäksi, kaapiksi ja muuksi alustaksi.


title: Komission täytäntöönpanoasetus (EU) N:o 636/2013, annettu 1 päivänä heinäkuuta 2013 , metioniinin sinkkikelaatin (1:2) hyväksymisestä kaikkien eläinlajien rehun lisäaineena  ETA:n kannalta merkityksellinen teksti

text:
               2.7.2013

               FI

               Euroopan unionin virallinen lehti

               L 183/3

         KOMISSION TÄYTÄNTÖÖNPANOASETUS (EU) N:o 636/2013,
   annettu 1 päivänä heinäkuuta 2013,
   metioniinin sinkkikelaatin (1:2) hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

               Teknisesti puhdas metioniinisinkki hyväksyttiin tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY (2) mukaisesti ilman aikarajaa märehtijöiden ravinnossa käytettäväksi aminohapoksi komission direktiivillä 88/485/ETY (3). Kyseinen rehun lisäaine kirjattiin sen jälkeen rehujen lisäaineita koskevaan Euroopan unionin rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 7 artiklan mukaisesti toimitettiin hakemus, joka koski uutta käyttötarkoitusta hivenaineyhdisteenä kaikkien eläinlajien ruokinnassa ja jossa pyydettiin, että kyseinen lisäaine luokiteltaisiin lisäaineluokkaan ”ravitsemukselliset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä joulukuuta 2012 antamassaan lausunnossa (4), että metioniinisinkki ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sitä voidaan pitää tehokkaana sinkin lähteenä kaikille eläinlajeille. Elintarviketurvallisuusviranomaisen mukaan erityisiä vaatimuksia markkinoille saattamisen jälkeisestä seurannasta ei tarvita. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Elintarviketurvallisuusviranomaisen toimittaman lisäaineen kuvauksen ja hakijan toimittamien lisätietojen perusteella valmisteen asianmukainen nimi on metioniinin sinkkikelaatti (1:2).

               (6)

               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyn mukaisesti olisi hyväksyttävä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä heinäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EYVL L 213, 21.7.1982, s. 8.

      (3)  EYVL L 239, 30.8.1988, s. 36.

      (4)  EFSA Journal 2013; 11(1):3038.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  Alkuaineen (Zn) enimmäispitoisuus mg/kg täysrehua, jonka kosteuspitoisuus on 12 %

                     Luokka: ravitsemukselliset lisäaineet. Funktionaalinen ryhmä: hivenaineyhdisteet

                  3b611

                  —

                  Metioniinin sinkkikelaatti (1:2)

                                 Lisäaineen kuvaus

                              Jauhe, jossa DL-metioniinipitoisuus on vähintään 78 % ja sinkkipitoisuus 17,5–18,5 %

                                 Tehoaineen ominaispiirteiden kuvaus

                              Metioniinin sinkkikelaatti: sinkkimetioniini 1:2 (Zn(Met)2)
                              Kemiallinen kaava: C10H20N2O4S2Zn
                              CAS-numero: 151214-86-7

                                 Analyysimenetelmät
                                  (1)

                                          Metioniinin määrittämiseksi rehun lisäaineista:

                                                      —

                                                      ISO/CD 17180: ionivaihtokromatografia, kolonnin jälkeinen johdannaisten muodostaminen ja fotometrinen tai fluorometrinen havaitseminen.

                                          Sinkin kokonaispitoisuuden määrittämiseksi lisäaineesta ja esiseoksista:

                                                      —

                                                      EN 15510: Induktiokytkettyyn plasmaan perustuva atomiemissiospektrometria (ICP-AES), tai

                                                      —

                                                      CEN/TS 15621: Induktiokytkettyyn plasmaan perustuva atomiemissiospektrometria (ICP-AES) painehajotuksen jälkeen.

                                          Sinkin kokonaispitoisuuden määrittämiseksi rehussa:

                                                      —

                                                      komission asetus (EY) N:o 152/2009 (2) – atomiabsorptiospektrometria (AAS); tai

                                                      —

                                                      EN 15510: Induktiokytkettyyn plasmaan perustuva atomiemissiospektrometria (ICP-AES); tai

                                                      —

                                                      CEN/TS 15621: Induktiokytkettyyn plasmaan perustuva atomiemissiospektrometria (ICP-AES) painehajotuksen jälkeen.

                  Kaikki lajit

                  —

                  Lemmikkieläimet: 250 (yhteensä)
                  Kalat: 200 (yhteensä)
                  Muut lajit: 150 (yhteensä)
                  Juottorehut ja maidonkorvikkeet: 200 (yhteensä)

                              1.

                              Lisäaine sekoitetaan rehuseokseen esiseoksena.

                              2.

                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.

                              3.

                              Lisäaineen vaikutus ravinnon kautta tapahtuvaan metioniinin saantiin olisi otettava huomioon.

                  22. heinäkuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx

         (2)  EUVL L 54, 26.2.2009, s. 1.


title: Komission täytäntöönpanoasetus (EU) 2015/2011, annettu 11 päivänä marraskuuta 2015, sellaisten aluehallintojen ja paikallisviranomaisten luetteloja, joilta olevia saamisia käsitellään samoin kuin saamisia keskushallinnolta, koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista (ETA:n kannalta merkityksellinen teksti)

text:
               12.11.2015

               FI

               Euroopan unionin virallinen lehti

               L 295/3

         KOMISSION TÄYTÄNTÖÖNPANOASETUS (EU) 2015/2011,
   annettu 11 päivänä marraskuuta 2015,
   sellaisten aluehallintojen ja paikallisviranomaisten luetteloja, joilta olevia saamisia käsitellään samoin kuin saamisia keskushallinnolta, koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (1) ja erityisesti sen 109 a artiklan 2 kohdan a alakohdan,
   sekä katsoo seuraavaa:

               (1)

               Sellaisten aluehallintojen ja paikallisviranomaisten luetteloilla, joilta olevia saamisia käsitellään direktiivin 2009/138/EY mukaisesti samoin kuin saamisia keskushallinnolta, on merkitystä vakavaraisuuspääomavaatimuksen standardikaavan markkinariskimoduulin ja vastapuoliriskimoduulin laskennassa.

               (2)

               Kyseisiin luetteloihin sisältyvät aluehallinnot ja paikallisviranomaiset olisi tarvittaessa luokiteltava tyypeittäin ottaen huomioon komission delegoidun asetuksen (EU) 2015/35 (2) 85 artiklassa säädetyt edellytykset.

               (3)

               Valvontaviranomaiset ovat toimittaneet oleelliset tiedot kansallisen lainsäädännön mukaisesta erityisestä veronkanto-oikeudesta ja olemassa olevista institutionaalisista järjestelyistä, jotka koskevat niiden lainkäyttövaltaan kuuluvia aluehallintoja ja paikallisviranomaisia, sekä siitä, missä määrin kyseiset hallinnot ja viranomaiset täyttävät direktiivin 2009/138/EY 109 a artiklan 2 kohdan a alakohdan vaatimukset.

               (4)

               Tämä asetus perustuu Euroopan vakuutus- ja lisäeläkeviranomaisen komissiolle toimittamiin teknisten täytäntöönpanostandardien luonnoksiin.

               (5)

               Euroopan vakuutus- ja lisäeläkeviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1094/2010 (3) 37 artiklan mukaisesti perustetulta vakuutus- ja jälleenvakuutusalan osallisryhmältä,

         ON HYVÄKSYNYT TÄMÄN ASETUKSEN:
   1 artikla
   Aluehallintojen ja paikallisviranomaisten luettelot
   Seuraavat aluehallinnot ja paikallisviranomaiset on katsottava direktiivin 2009/138/EY 109 a artiklan 2 kohdan a alakohdassa tarkoitetuiksi yhteisöiksi, joilta olevia saamisia käsitellään samoin kuin saamisia keskushallinnolta siinä maassa, missä ne toimivat:

               1)

               Itävallassa: mikä tahansa ”Land” tai ”Gemeinde”;

               2)

               Belgiassa: mikä tahansa ”communauté” tai ”gemeenschap”, ”région” tai ”gewest”, ”province” tai ”provincie” taikka ”commune” tai ”gemeente”;

               3)

               Tanskassa: mikä tahansa ”region” tai ”kommune”;

               4)

               Suomessa: mikä tahansa ”kaupunki” tai ”stad”, ”kunta” tai ”kommun” taikka ”Ahvenanmaan maakunta” tai ”Landskapet Åland”;

               5)

               Ranskassa: mikä tahansa ”région”, ”département” tai ”commune”;

               6)

               Saksassa: mikä tahansa ”Land” tai ”Gemeindeverband” tai ”Gemeinde”;

               7)

               Liechtensteinissa: mikä tahansa ”Gemeinde”;

               8)

               Liettuassa: mikä tahansa ”savivaldybė”;

               9)

               Luxemburgissa: mikä tahansa ”commune”;

               10)

               Alankomaissa: mikä tahansa ”provincie”, ”waterschap” tai ”gemeente”;

               11)

               Puolassa: mikä tahansa ”województwo”, ”związek powiatów”, ”powiat”, ”związek międzygminny”, ”gmina” tai ”miasto stołeczne Warszawa”;

               12)

               Portugalissa: ”Região Autónoma dos Açores” tai ”Região Autónoma da Madeira”;

               13)

               Espanjassa: mikä tahansa ”comunidad autónoma” tai ”corporación local”;

               14)

               Ruotsissa: mikä tahansa ”region”, ”landsting” tai ”kommun”;

               15)

               Yhdistyneessä kuningaskunnassa: the Scottish Parliament, the National Assembly for Wales tai the Northern Ireland Assembly.

         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 335, 17.12.2009, s. 1.

      (2)  Komission delegoitu asetus (EU) 2015/35, annettu 10 päivänä lokakuuta 2014, vakuutus- ja jälleenvakuutustoiminnan aloittamisesta ja harjoittamisesta annetun Euroopan parlamentin ja neuvoston direktiivin 2009/138/EY täydentämisestä (Solvenssi II) (EUVL L 12, 17.1.2015, s. 1).

      (3)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).


title: Komission täytäntöönpanoasetus (EU) N:o 384/2011, annettu 18 päivänä huhtikuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               19.4.2011

               FI

               Euroopan unionin virallinen lehti

               L 103/102

         KOMISSION TÄYTÄNTÖÖNPANOASETUS (EU) N:o 384/2011,
   annettu 18 päivänä huhtikuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetun komission asetuksen (EY) N:o 1580/2007 (2) ja erityisesti sen 138 artiklan 1 kohdan,
   sekä katsoo seuraavaa:
   Asetuksessa (EY) N:o 1580/2007 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XV olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1580/2007 138 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 19 päivänä huhtikuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä huhtikuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 350, 31.12.2007, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  74,4

                  JO

                  68,6

                  MA

                  58,4

                  TN

                  117,8

                  TR

                  103,1

                  ZZ

                  84,5

                  0707 00 05

                  AL

                  52,2

                  EG

                  152,2

                  TR

                  140,7

                  ZZ

                  115,0

                  0709 90 70

                  MA

                  82,8

                  TR

                  113,5

                  ZA

                  13,0

                  ZZ

                  69,8

                  0805 10 20

                  EG

                  48,9

                  IL

                  74,2

                  MA

                  47,9

                  TN

                  47,9

                  TR

                  72,0

                  ZZ

                  58,2

                  0805 50 10

                  EG

                  53,5

                  TR

                  47,7

                  ZZ

                  50,6

                  0808 10 80

                  AR

                  79,4

                  BR

                  74,3

                  CA

                  114,9

                  CL

                  81,8

                  CN

                  104,9

                  MK

                  47,7

                  NZ

                  114,4

                  US

                  123,4

                  UY

                  57,7

                  ZA

                  82,0

                  ZZ

                  88,1

                  0808 20 50

                  AR

                  83,0

                  CL

                  121,5

                  CN

                  70,7

                  ZA

                  87,4

                  ZZ

                  90,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.